hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fa hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ողջ գիտակից կյանքում վարձով ապրած 59 տարեկան կինը 2015 թվականից միայնակ է, կորցրել է իր միակ հույսը՝ որդուն, որին Խաչ է ասում: 2012 թվականին Խաչիկ Բարսեղյանը գնաց բանակ, վերադարձավ երկու տարուց, ընկերները նրան տուն բերեցին գրկած: Մի ոտքի գետնին դնել չէր կարողանում: Բանակում քաղցկեղ էր ստացել: Զորացրվելուց մեկ տարի երեք ամիս անց  Խաչը մահացել է: Սոնիկը, որը որդուն Մոսկվա տանելու ու բուժելու նպատակով տունը գրավի տակ էր դրել, մնաց փողոցներում: Նա ապրում է վարձով, ամիսը 20 հազար դրամ վարձի փողը գտնելը նրա համար մեծ հարց է:
Բայց  վարչապետը պատահականության սկզբունքով է հեռախոսահամարներ հավաքում, ու Սոնիկի համարը հավաքելու հավանականությունը մեկը երկուսու կես միլիոնից է: Ուստի  նա դիմում է ոչ թե Նիկոլին, այլ լրագրողի.
Նա վստահեցնում է, որ որդու վիճակը վատացել է այն բանից հետո, երբ Բալահովիտի կապի բաժանմունքում ծառայելով, ոտքի ցավի պատճառով չի կարողացել կատարել ֆիզիկական վարժություններ: Հրամանատար Վիգեն Մկրտչյանը նրան ծեծի է ենթարկել: Այդ մասին Սոնիկին պատմել են տղայի ծառայակից ընկերները: Ծեծից հետո տղայի առողջությունն ավելի է վատացել: Այս դեպքի կապակցությամբ 2019 թվականի մարտին քրեական գործ է հարուցվել Ք.Օ. 358-րդ հոդվածով՝
«Ստորադասի նկատմամբ բռնի գործողություններ կատարելը կամ դրանք կատարելու սպառնալիքը»: Նախաքննությունը վարում է 7-րդ կայազորային զինդատախազությունը:
Անցյալ տարի նա դիմել էր Փաշինյանի կնոջը՝ Աննա Հակոբյանին, որ աջակցի Խաչի գերեզմանի կիսատ-պռատը վերացնելուն: Մերժվել է, բայց էսօր լավ լուր ունի Նիկոլի համար. «Գերեզմանը սարքվել ա արդեն: Կիսատ շիրիմի ձայնը լսել ա մի լավ կին, տրամադրել ա կես միլիոն, բարեգործական կենտրոնից»:
Երկրորդ լավ լուրն էլ այն է, որ «իմքայլականները» Վանաձորից մի ամիս առաջ խոստացան փակել Սոնիկի վարձը, 60 հազար դրամ են նրան տվել, որը կհերիքի երեք ամսվա մնալու վարձը փակելու համար: Գումարը տվել են Նիկոլի ընկերները՝ Արամ Խաչատրյանը ու նրա խոսնակ Հովհաննես Ավետիսյանը:
«Րեխեքը շատ չարչարվեցին ինձ համար, — ասում է Սոնիկը, — «Այո»-ն որ սկսվեց, ես դիմեցի իրանց, ինձ տրամադրեցին վարձի գումարները երեք ամսվա, որ ես չմնամ փողոցում, ասեցին, որ իմ նպաստի հարցն էլ կլուծեն»:
Նա ոչինչ չունի, ինչ ուներ, հողին մաղվեց երեխու հետ: «Զինվոր եմ տվել, բայց զինվորի  մայր ինձ չեն ճանաչում, փողոցում եմ ապրում: Իմ պայքարն էն ա, որ ես դառնամ զինվորի  մայր, կամ էլ իմ վարձի գումարների հարցը լուծվի: Հասկացա, որ ես պարտավոր եմ եղել նրան բանակ ուղարկեմ, ու պարտավոր եմ եղել նրան բուժեմ, բայց ես պարտավոր չեմ եղել նրան հողը դնեմ ու անտուն փողոցներում ման գամ», — ասում է Սոնիկ Ղազարյանը:
Զինծառայողների ապահովագրության հիմնադրամից գումար ստանալու ակնկալիքով պարբերաբար դիմել է ՊՆ տարբեր նախարարների: Պատասխանել են, որ որդին տանն է մահացել,  հետևապես ոչինչ չունի հիմնադրամից ստանալու: Իսկ Սոնիկ Ղազարյանը պնդում է, որ որդին ծառայության հետ կապված պատճառով է մահացել: Ըստ ռազմաբժշկական հանձնաժողովի եզրակացության, Խաչիկ Բաղդասարյանի մոտ ախտորոշվել է երակի լայնացում:
Բանակից  վերադառնալուց հետո Ֆանարջյանի ինստիտուտում ախտորոշել են ոսկրի չարորակ գոյացություն՝ Յունգի սարկոմա: Մայրը դիմել է տարբեր ատյաններ, պահանջելով հաստատել իր որդու հիվանդության և բանակային ծառայության միջև հետևանքային կապը:
ՀՀ նախագահ Արմեն Սարգսյանը, Սոնիկ Ղազարյանի դիմումը ստանալուց հետո այն ուղարկել է ՀՀ դատախազություն: Դատախազությունից Սոնիկ Ղազարյանը գրություն է ստացել, որտեղ ասված է, որ որոշում է կայացվել հանձնաժողովային բժշկական փորձաքննություն նշանակելու մասին:
Նախորդ նյութըՎերակենդանացման բաժանմունքներում կորոնավիրուսով վարակված 25 պացիենտ կա.ԱՆ խոսնակ
Հաջորդ նյութըԿորոնավիրուսի վարակման 52 նոր դեպք է գրանցվել. ընդհանուր՝ 822 դեպք
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Ադրբեջանի զինուժի կողմից հայ գերիների սպանության տեսանյութի իսկությունը պարզված է, այն նոր է. ՄԻՊ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.